Jüri Laving

Jüri Laving (sündinud 1. veebruaril 1941 Kikka külas Võrumaal) on eesti tehnikateadlane.Tallinna Tehnikaülikooli professorid läbi aegade, Tallinn: TTÜ, 2008.Eesti teaduse biograafiline leksikon, 2. köide, Tallinn: Eesti Entsüklopeediakirjastus, 2005.

Haridus
Ta lõpetas Räpina Keskkooli 1959 ja Tallinna Polütehnilise Instituudi mehaanikateaduskonnas autotranspordi eriala 1964, oli Moskva Autotranspordi Teadusliku Uurimise Instituudi aspirant 1971–1975 ning sai tehnikateaduste kandidaadi kraadi 1978.

Teenistuskäik
Jüri Laving töötas Tallinna Autobussipargis vanemmehaaniku ja osakonnajuhatajana 1965–1970, NSV Liidu TA Majandusmatemaatika Keskinstituudi Eesti filiaalis inseneri ja teadurina 1970–1980 ning Eesti Majanduse Instituudis vanem- ja juhtivteadurina 1980–1998.

Aastast 1970 on ta töötanud Tallinna Tehnikaülikooli teedeinstituudis (kuni 1992 autoteede kateeder): oli tunnitasuline õppejõud 1970–1988, dotsent 1989–1997 ja professor 1997–2008. Alates 2008. aastast on ta TTÜ emeriitprofessor.Tallinna Tehnikaülikooli teadusportaal

Teadustöö
Jüri Laving on uurinud reisijateveo korraldamist ja juhtimist linnades, Eesti transpordipoliitikat ning transiitvedude ja transpordi infrastruktuuri arengut.

Ta on Eesti Logistikaühingu ja Balti Transpordiakadeemia asutajaliige.

Viited

Välislingid
 Jüri Lavingu publikatsioone

Kategooria:Eesti tehnikateadlased
Kategooria:Tallinna Tehnikaülikooli professorid
Kategooria:Tallinna Tehnikaülikooli vilistlased
Kategooria:Sündinud 1941